قطر خاریجی ایشلر باخانی شیخ محمد بن عبدالرحمان آل ثانی، اؤلکه‌سینه وئردیگی دستک اوچون تورکیه‌یه تشکر ائتدی.
واشینگتوندا "کؤرفز بحرانینی حل ائتمک" باش‌لیق‌لی پانئلده، قطر ایله بعضی عرب اؤلکه‌لری آراسین‌داکی بحرانی دگرلن‌دیرن آل ثانی، محاصره قارشی‌سیندا تورکیه‌نین قطره بؤیوک دستک وئردیگینی ایفاده ائده‌رک،
"تورکیه، قطرین تداروک زنجیرینه چوخ تأثیرلی بیر شکیلده دستک وئردی. بو دستک اوچون چوخ مینتداریق و تشکر ائدیریک" دئدی.
تورکیه‌نین قطر ایله ایلیشکی‌لری‌نین دیگر کؤرفز اؤلکلریله علاقه‌لرینی دگرسیزلشدیردیگی معناسینا گلمه‌یه‌جیی‌نی وورغولایان آل ثانی، آنکارانین بوتون طرف‌لری دیالوگا دعوت ائتدیگینی وورغولادی.
قطرین اگمن‌لیک حاققحلاریندان‌ ایمتینا ائتمه‌یه‌جیینه ایشاره ائدن باخان، بحرانین سیاسی بیر چؤزومله سونا چاتماسی لازیم اولدوغونو قید ائتدی.
آل ثانی،
"بو محاصره بیر دؤولتین اگمن‌لیک حاق‌لارینا آچیق بیر سالدیری و اولوسلارآراسی حقوقون جدی شکیلده پوزولماسی‌دیر" دئیه دانیشدی.
مستقیللیگیمیزی و میللی اگمنلیگیمیزی پوزمادیغی مدتجه
قطرین اولوسلارآراسی توپلومون بیر پارچاسی اولدوغونو ایفاده ائدن آل ثانی، اؤزلرینه سونولان سئچه‌نگین ایسه تجرید اولدوغونو و بونو قبول ائتمه‌یه‌جک‌لرینی آچیقلادی.
